350.510 - Ordinaziun davart l'execuziun giudiziala en il chantun Grischun (Ordinaziun davart l'execuziun giudiziala, OExeG)    350.510   Ordinaziun davart l'execuziun giudiziala en il chantun  Grischun (Ordinaziun davart l'execuziun giudiziala,  OExeG)  dals 21-12-2021 (versiun dals 01-01-2022)  Sa basond sin l'art. 45 al. 1 da la Constituziun chantunala1) e sin l'art. 3 da la Lescha  davart l'execuziun giudiziala2)  relaschada da la Regenza ils 21 da december 2021  1. Disposiziuns generalas  Art.  1 Object 1 Questa  ordinaziun  regla  l'execuziun  da  sancziuns  penalas,  uschenavant  ch'il  chantun  Grischun  è  cumpetent  ed  uschenavant  che  l'Ordinaziun  davart  las  instituziuns d'execuziun en il chantun Grischun3) na vegn betg applitgada.  Art.  2 Engaschament da terzas varts 1 Ils uffizis cumpetents per l'execuziun da chastis e da mesiras fan ina cunvegna da  prestaziun  cun  las  instituziuns  statalas  e  privatas  sco  er  cun  las  persunas  spezialisadas uffizialas e privatas che vegnan engaschadas per singulas incumbensas  d'execuziun,  sch'els  autoriseschan  las  varts  engaschadas  d'ordinar  mesiras  da  segirada, mesiras repressivas u mesiras disciplinaras. 2 En la cunvegna da prestaziun reglan els er il gener e la dimensiun da la delegaziun  d'incumbensas, las cumpetenzas delegadas sco er ils ulteriurs dretgs e las ulteriuras  obligaziuns.  1) DG 110.100 2) DG 350.500 3) DG 350.520  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/350.520/rm https://www.gr-lex.gr.ch/data/350.500/rm   350.510    2. Cumpetenza  Art.  3 Regenza 1 La Regenza è cumpetenta en spezial per: a) far  cunvegnas cun auters  chantuns davart  l'installaziun  e  davart  la  gestiun   d'instituziuns d'execuziun cuminaivlas; b) dumandar  d'introducir  sin  emprova  novas  furmas  d'execuziun   (art. 387 al. 4 lit. a dal Cudesch penal [CP]4)); c) dumandar  da  delegar  sin  emprova  l'execuziun  da  chastis  da  detenziun  ad   instituziuns privatas (art. 387 al. 4 lit. b CP).  Art.  4 Departament da giustia, segirezza e sanadad 1 Il Departament da giustia, segirezza e sanadad è il departament ch'è cumpetent per   l'execuziun giudiziala. 2 El surveglia l'execuziun giudiziala, uschenavant ch'il dretg federal u chantunal na  deleghescha betg questa incumbensa ad in'autoritad giudiziala.  Art.  5 Uffizi per l'execuziun giudiziala 1. incumbensa  1 L'Uffizi  per l'execuziun giudiziala (uffizi)  è  cumpetent  per  l'execuziun e per la  realisaziun da chastis e da mesiras sco er per la realisaziun da l'arrest d'inquisiziun,   da segirezza e d'extradiziun, da l'arrest administrativ tenor il dretg da persunas estras  sco er da l'arrest ordaifer il servetsch, uschenavant ch'i n'è betg previs insatge auter. 2 Dal rest è l'uffizi cumpetent per l'assistenza da reabilitaziun, per la controlla da las  directivas  e  per  l'assistenza  sociala  da  delinquentas  e  delinquents  en  il  chantun  Grischun, per la cussegliaziun da persunas violentas sco er per autras incumbensas  delegadas ad el tras leschas, tras ordinaziuns u tras directivas.  Art.  6 2. execuziun da decisiuns penalas 1 L'uffizi: a) exequescha ils chastis da detenziun pronunziads da dretgiras e d'autoritads da   persecuziun  penala  dal  Grischun,  las  mesiras  substitutivas  che  remplazzan  l'arrest d'inquisiziun e da segirezza, las mesiras ambulantas e staziunaras, las   autras mesiras, l'internament sco er las mesiras ed ils chastis da detenziun che  vegnan cumenzads anticipadamain;  b) realisescha  l'assistenza  da  reabilitaziun  e  controllescha  las  directivas  imponidas;  c) exequescha – per incumbensa da la Procura per giuvenils – tut las mesiras da   protecziun e tut ils chastis, cun excepziun da las multas;  4) CS 311.0  2    http://db.clex.ch/link/Bund/311.0/rm    350.510   d) accumpogna durant il temp d'emprova – per incumbensa da la Procura per  giuvenils – giuvenils sentenziads u relaschads cundiziunadamain e surveglia  las directivas imponidas;  e) exequescha las mesiras ed ils chastis da detenziun che vegnan pronunziads da  dretgiras  militaras,  uschenavant  ch'il  chantun  Grischun  vegn  designà  sco  chantun d'execuziun;  f) surpiglia l'execuziun da sentenzias extrachantunalas en il rom da l'Ordinaziun  davart  il  Cudesch penal e davart la Lescha penala militara (OCP-LPM)1) u  deleghescha l'execuziun da sentenzias e da decisiuns penalas grischunas ad  auters chantuns;  g) surpiglia  l'execuziun da sentenzias da l'exteriur tenor las regulaziuns da la   Lescha federala davart l'assistenza giudiziala internaziunala en fatgs penals2) e  tenor las convenziuns internaziunalas decisivas.  Art.  7 3. realisaziun d'autras geners d'arrest 1 L'uffizi  realisescha  l'arrest  d'inquisiziun,  da  segirezza  e  d'extradiziun,  l'arrest   administrativ tenor il dretg da persunas estras sco er l'arrest ordaifer il servetsch,  uschenavant che naginas autras autoritads n'èn cumpetentas.  Art.  8 4. decisiuns d'execuziun 1 L'uffizi è cumpetent en spezial per las suandantas decisiuns d'execuziun: a) fixar  il  lieu d'execuziun (art. 16 ed art. 18 da la  Lescha davart  l'execuziun   giudiziala [LExeG]3)) u il post executiv; b) conceder la relaschada cundiziunada e definitiva or d'ina mesira terapeutica   staziunara tenor l'artitgel 59 fin l'artitgel 61 CP4) (art. 62 ed art. 62b CP); c) abolir  mesiras  staziunaras  (art. 62c  CP),  sch'i  na  sto  betg  vegnir  decidì  a   medem temp davart las consequenzas giuridicas en ina procedura giudiziala; d) ordinar  la  dimora  staziunara  per  cumenzar  cun  il  tractament  ambulant   (art. 63 al. 3 CP); e) abolir il tractament ambulant (art. 63a CP), sch'i na sto betg vegnir decidì a   medem temp davart las consequenzas giuridicas en ina procedura giudiziala; f) conceder la relaschada cundiziunada e definitiva or da l'internament (art. 64a   CP); g) exequir il chasti da detenziun en furma da mesa-praschunia, da lavur d'utilitad   publica u da surveglianza electronica (art. 77b, art. 79a ed art. 79 al. 2 CP); h) conceder la relaschada cundiziunada or da l'execuziun da chastis (art. 86 CP); i) fixar il temp d'emprova e las directivas en cas da relaschadas cundiziunadas or    da l'execuziun da chastis ed or da l'execuziun da mesiras staziunaras (art.  87  CP);  j) interrumper l'execuziun (art. 90 ed art. 92 CP sco er art. 19 LExeG);  1) CS 311.01 2) CS 351.1 3) DG 350.500 4) CS 311.0   3   http://db.clex.ch/link/Bund/311.0/rm https://www.gr-lex.gr.ch/data/350.500/rm http://db.clex.ch/link/Bund/351.1/rm http://db.clex.ch/link/Bund/311.01/rm   350.510    k) suspender il chasti a favur d'ina mesira staziunara (art. 9 OCP-LPM3)); l) suspender il chasti per mancanza da l'abilitad d'expiar l'arrest (art. 17 LExeG); m) prolungar il temp d'emprova, abolir u ordinar l'assistenza da reabilitaziun sco   er  midar  directivas  en  cas  da  persunas  relaschadas  cundiziunadamain  (art. 95 al. 4 CP);  n) conceder schluccadas da l'execuziun, uschenavant che questa cumpetenza n'è  betg vegnida delegada a l'instituziun d'execuziun;  o) fixar la participaziun als custs da l'execuziun (art. 8 LExeG); p) conceder schluccadas da l'execuziun durant l'execuziun anticipada da chastis e   da  mesiras  staziunaras,  uschenavant  che  la  direcziun  da  la  procedura  cumpetenta dat ses consentiment.  Art.  9 5. dumondas d'execuziun 1 A las dretgiras ed a las autoritads da persecuziun penala cumpetentas suttametta  l'uffizi en spezial dumondas per las suandantas decisiuns: a) prolungar la mesira staziunara (art. 59 al. 4 ed art. 60 al. 4 CP4)); b) retransferir persunas relaschadas cundiziunadamain or da mesiras staziunaras   ed or da l'internament (art. 62a al. 3 ed art. 64a al. 3 CP); c) abolir mesiras staziunaras, sch'i sto vegnir decidì a medem temp davart las   consequenzas  giuridicas  en  ina  procedura  giudiziala,  sco  er  prender  la  decisiun consecutiva (art. 62c al. 1 fin al. 5 CP);  d) midar la mesira terapeutica staziunara (art. 62c al. 6 CP); e) prolungar il tractament ambulant (art. 63 al. 4 CP); f) abolir mesiras ambulantas, sch'i sto vegnir decidì a medem temp davart las   consequenzas  giuridicas  en  ina  procedura  giudiziala,  sco  er  prender  la  decisiun consecutiva, perquai ch'i manca ina perspectiva da success u perquai  che  la  durada maximala  è  vegnida cuntanschida  (art. 63a,  art. 63b al. 2  fin  al. 5 CP);  g) prolungar il temp d'emprova, l'assistenza da reabilitaziun e las directivas en  cas da persunas internadas relaschadas cundiziunadamain, per impedir che la   delinquenta  u  il  delinquent  commettia  ulteriurs  malfatgs  en  il  senn  da  l'artitgel 64 alinea 1 CP (art. 64a al. 2 CP);  h) midar la sancziun (art. 65 CP); i) prolungar il temp d'emprova, l'assistenza da reabilitaziun e las directivas en   cas da persunas relaschadas cundiziunadamain or da l'execuziun da chastis, las  qualas  han  commess  in  malfatg  en  il  senn  da  l'artitgel 64 alinea 1  CP  (art. 87 al. 3 CP);  j) retransferir  persunas  relaschadas  cundiziunadamain  or  da  l'execuziun  da  chastis (art. 95 al. 5 CP);  k) prolungar il temp d'emprova, abolir u ordinar l'assistenza da reabilitaziun sco  er  midar  directivas  en  cas  da  persunas  sentenziadas  cundiziunadamain  (art. 95 al. 4 CP);  3) CS 311.01 4) CS 311.0  4    http://db.clex.ch/link/Bund/311.0/rm http://db.clex.ch/link/Bund/311.01/rm    350.510   l) terminar  e  midar las mesiras da protecziun (art. 12 ss.  dal Dretg penal  per  giuvenils [DPG]2));  m) relaschar cundiziunadamain giuvenils or da la detenziun (art. 27 ss. DPG); n) ordinar  l'arrest  da  segirezza  (art. 364a  dal  Cudesch  da  procedura  penala   [CPP]3)).  Art.  10 6. autoritad da recurs 1 L'uffizi è l'autoritad da recurs en il senn da l'artitgel 47 alinea 1 LExeG4).  Art.  11 7. ulteriuras incumbensas 1 L'uffizi fa cunvegnas cun terzas varts ch'el engascha per l'execuziun da chastis e da  mesiras, uschenavant ch'i n'è betg previs insatge auter. 2 L'uffizi examinescha l'executabilitad e la dumonda da sancziuns avertas en auters  chantuns. El regla la surpigliada da l'execuziun sco er la cessiun da l'execuziun. 3 L'uffizi prenda posiziun davart dumondas d'in stadi ester da surpigliar l'execuziun  penala e suttametta dumondas da surdar l'execuziun penala ad in stadi ester. 4 En  il  sectur  da  l'assistenza  sociala  è  l'uffizi  cumpetent  per  recrutar  e  per   accumpagnar gidantras e gidanters voluntars. Las gidantras ed ils gidanters voluntars  assistan en uffizi d'onur las persunas affidadas. Expensas en daners bluts pon vegnir  indemnisadas. 5 L'uffizi surpiglia la cussegliaziun da persunas violentas.  Art.  12 Dretgira regiunala 1 Per  declerar  l'executabilitad da sentenzias  penalas  da l'exteriur  è  cumpetenta  la   dretgira regiunala che avess giuditgà il malfatg, sch'el fiss vegnì commess en Svizra. 2 Ella decida sin proposta da l'uffizi.  Art.  13 Uffizi da migraziun e da dretg civil 1 L'Uffizi da migraziun e da dretg civil è cumpetent per l'execuziun da l'expulsiun.  2) CS 311.1 3) CS 312.0 4) DG 350.500   5   https://www.gr-lex.gr.ch/data/350.500/rm http://db.clex.ch/link/Bund/312.0/rm http://db.clex.ch/link/Bund/311.1/rm   350.510    3. Procedura d'execuziun  3.1. CHASTIS ED INTERNAMENT  3.1.1. Furmas spezialas da l'execuziun  Art.  14 Lavur d'utilitad publica 1 Sin dumonda po l'uffizi ordinar l'execuziun d'in chasti en furma da lavur d'utilitad  publica, sche las premissas da l'artitgel 79a alinea 1 ed alinea 2 CP1) èn ademplidas. 2 L'uffizi po conceder la permissiun sut cundiziuns e sut pretensiuns.  Art.  15 Mesa-praschunia 1 Sin dumonda po l'uffizi ordinar l'execuziun d'in chasti da detenziun en furma da  mesa-praschunia, sche las premissas da l'artitgel 77b CP2) èn ademplidas. 2 L'uffizi po conceder la permissiun sut cundiziuns e sut pretensiuns.  Art.  16 Surveglianza electronica 1 Sin dumonda po l'uffizi ordinar l'execuziun d'in chasti da detenziun en furma da  surveglianza electronica, sche las premissas da l'artitgel 79b alinea 1 ed alinea 2 CP3)   èn ademplidas. 2 L'uffizi po conceder la permissiun sut cundiziuns e sut pretensiuns.  3.1.2. Execuziun normala  Art.  17 Execuziun normala serrada ed averta 1 Persunas sentenziadas che n'adempleschan betg las premissas per l'admissiun a la  lavur d'utilitad publica, a la mesa-praschunia u a la surveglianza electronica u che na   fan betg diever da questas pussaivladads d'execuziun, vegnan clamadas a l'execuziun  averta u serrada dal chasti da detenziun. 2 La persuna sentenziada vegn collocada en ina instituziun d'execuziun serrada u en  ina partiziun serrada d'ina instituziun d'execuziun averta, sch'ins sto temair ch'ella  fugia u ch'ella commettia ulteriurs malfatgs. Sco instituziuns d'execuziun serradas  vegnan designadas instituziuns d'execuziun u partiziuns d'instituziuns d'execuziun  ch'èn – sin basa da lur structura e da lur manaschi – adattadas d'impedir fugias u   privels per terzas persunas.  1) CS 311.0 2) CS 311.0 3) CS 311.0  6    http://db.clex.ch/link/Bund/311.0/rm http://db.clex.ch/link/Bund/311.0/rm http://db.clex.ch/link/Bund/311.0/rm    350.510   3 L'uffizi fixescha il termin dal cumenzament da l'execuziun dal chasti uschia, che la  persuna sentenziada ha anc temp avunda per reglar sias chaussas professiunalas e   privatas. 4 Sin dumonda po l'uffizi spustar il cumenzament da l'execuziun dal chasti sin in   termin posteriur, sche quai: a) impedescha  ristgas  considerablas  per  la  sanadad  u  auters  dischavantatgs   considerabels che na pon betg pli vegnir fatgs bun; e b) na metta betg en dumonda l'execuziun dal chasti e na chaschuna nagins privels   pli gronds per terzas persunas.  3.1.3. Cumenzament da l'execuziun  Art.  18 Persunas sentenziadas ch'èn en arrest 1 Sch'ina persuna sentenziada è en arrest, vegn la midada en l'execuziun d'in auter  gener d'arrest menziunada en las actas sin basa da la sentenzia ch'è entrada en vigur  en il fratemp. 2 I vegn examinà, sche la persuna sentenziada po vegnir transferida en ina instituziun  d'execuziun averta.  Art.  19 Incarica d'execuziun ed obligaziun d'infurmaziun 1 L'uffizi  decida,  en  tge  instituziun  d'execuziun  ch'il  chasti  u  l'internament  vegn  exequì. 2 A  l'instituziun  d'execuziun  ch'è  incaricada  cun  l'execuziun  metta  l'uffizi  a  disposiziun l'incarica d'execuziun cun las datas essenzialas da l'execuziun, ina copia  da  la  sentenzia  motivada,  expertisas  psichiatricas  existentas  sco  er  las  ulteriuras  infurmaziuns ch'èn necessarias per realisar l'execuziun.  Art.  20 Retschertga da la dimora, arrestaziun e laschar manar natiers tras la  polizia  1 Sche la persuna sentenziada na s'annunzia betg entaifer il termin fixà u sch'ella na   cumenza  betg  il  chasti  u  l'internament,  po  l'uffizi  publitgar  questa  persuna  per  laschar retschertgar sia dimora u per laschar l'arrestar sco er arrestar la persuna e  laschar la manar natiers tras la polizia. 2 En quests cas decida l'uffizi immediatamain suenter l'arrestaziun, sche la persuna  sentenziada sto l'emprim expiar ses chastì en l'execuziun serrada u sch'ella po vegnir  transferida en ina instituziun d'execuziun averta. L'execuziun dal chasti en furma da  mesa-praschunia  ed  en  furma  da  surveglianza  electronica  n'è  per  regla  betg  pli  pussaivla.   7     350.510    3.1.4. Schluccadas da l'execuziun  Art.  21 Sortida e congedi 1 Sin  dumonda  po  l'uffizi  conceder  sortidas  u  congedis,  sche  las  premissas  da  l'artitgel 84 alinea 6 CP1) èn ademplidas. 2 L'uffizi  po delegar l'autorisaziun da conceder sortidas  u congedis  a l'instituziun  d'execuziun.  Art.  22 Lavur ed alloschi en l'externat 1 Sin dumonda po l'uffizi  ordinar  ina lavur  ed in  alloschi  en  l'externat  sco  pass   preparatorics  per  la  relaschada,  sche  las  premissas  da  l'artitgel 77a  CP2) èn  ademplidas. 2 L'uffizi po conceder la permissiun sut cundiziuns e sut pretensiuns.  Art.  23 Surveglianza electronica empè da lavur ed alloschi en l'externat 1 Sin dumonda po l'uffizi ordinar la surveglianza electronica empè da la lavur u da  l'alloschi en l'externat, sche las premissas da l'artitgel 79b alinea 1 ed alinea 2 CP3)   èn ademplidas. 2 L'uffizi po conceder la permissiun sut cundiziuns e sut pretensiuns.  3.2. MESIRAS TERAPEUTICAS  Art.  24 Mesiras ambulantas 1. cunvegna da tractament  1 L'uffizi  è cumpetent per l'execuziun dal tractament ambulant.  El designescha la  terapeuta responsabla u il terapeut responsabel e regla ils detagls en ina cunvegna da  tractament. 2 La cunvegna da tractament regla en spezial l'incarica e las finamiras dal tractament. 3 L'uffizi metta a disposiziun a la terapeuta responsabla u al terapeut responsabel ina  copia  da  la  sentenzia,  expertisas  psichiatricas  existentas  sco  er  las  ulteriuras  infurmaziuns ch'èn necessarias per realisar la mesira ambulanta. 4 L'uffizi  surdat  a  la  persuna  sentenziada  la  cunvegna  da  tractament;  cun  sia  suttascripziun conferma la persuna sentenziada d'avair survegnì la cunvegna.  1) CS 311.0 2) CS 311.0 3) CS 311.0  8    http://db.clex.ch/link/Bund/311.0/rm http://db.clex.ch/link/Bund/311.0/rm http://db.clex.ch/link/Bund/311.0/rm    350.510   Art.  25 2. contract da tractament 1 La  terapeuta  u  il  terapeut  concluda  in  contract  da  tractament  cun  la  persuna  sentenziada.  Quest  contract  regla  en  spezial  il  gener,  la  furma e  l'andament  dal  tractament. 2 La terapeuta u il terapeut trametta ina copia dal contract da tractament a l'uffizi.  Art.  26 3. mesiras ambulantas cumplementaras a l'execuziun 1 L'uffizi infurmescha l'instituziun d'execuziun davart la cunvegna da tractament e  davart il contract da tractament. 2 L'instituziun  d'execuziun  metta  a  disposiziun  l'infrastructura  per  mesiras  ambulantas  cumplementaras  a  l'execuziun  e  coordinescha  la  terapia  cun  la  planisaziun da l'execuziun.  Art.  27 Mesiras staziunaras 1. execuziun  1 L'uffizi fixescha il termin dal cumenzament da l'execuziun da la mesira e decida,   en tge instituziun d'execuziun che la mesira staziunara vegn exequida. 2 Sche  circumstanzas  spezialas  giustifitgeschan  quai,  po  vegnir  permessa  ina  suspensiun.  Art.  28 2. incarica d'execuziun ed obligaziun d'infurmaziun 1 A  l'instituziun  d'execuziun  ch'è  incaricada  cun  l'execuziun  metta  l'uffizi  a  disposiziun l'incarica d'execuziun cun las datas essenzialas da l'execuziun, ina copia  da la sentenzia, expertisas psichiatricas existentas sco er las ulteriuras infurmaziuns  ch'èn necessarias per realisar l'execuziun.  Art.  29 Disposiziuns cuminaivlas 1. obligaziun d'annunzia ed obligaziun da rapportar  1 La terapeuta u il terapeut sto infurmar immediatamain l'uffizi davart eveniments   extraordinaris, sco per exempel l'inobservanza repetida da cunvegnas u da termins,  in cumportament nuncooperativ u la periclitaziun da terzas persunas. 2 Tras la conclusiun da la cunvegna da tractament vegn la terapeuta u il terapeut   dispensà da l'obligaziun da discreziun envers l'uffizi. 3 La terapeuta  u il  terapeut  suttametta  a  l'uffizi  periodicamain u sin dumonda in  rapport davart il decurs dal tractament.  Art.  30 2. obligaziun da cooperaziun 1 La persuna sentenziada è obligada da cooperar per cuntanscher las finamiras da   l'execuziun.   9     350.510    2 En spezial  sto ella observar ils termins dals tractaments e las cunvegnas cun la  terapeuta u il terapeut, garantir la cuntanschibladad sco er annunziar immediatamain  ina midada d'adressa.  Art.  31 3. retschertga da la dimora, arrestaziun e laschar manar natiers tras  la polizia  1 Sche la persuna sentenziada na s'annunzia betg entaifer il termin fixà, sch'ella na  cumpara  betg  al  discurs  ordinà,  sch'ella  na  cumenza  betg ina  mesira  u sche  sia   dimora  n'è  betg  enconuschenta,  po  l'uffizi  publitgar  questa  persuna  per  laschar  retschertgar sia dimora u per laschar l'arrestar sco er arrestar la persuna e laschar la  manar natiers tras la polizia.  4. Procedura d'execuziun en il dretg penal per giuvenils  Art.  32 Cumissiun spezialisada per il dretg penal per giuvenils 1. cumpetenza  1 La Cumissiun spezialisada da la  giurisdicziun penala  per  giuvenils  dal  chantun  Turitg ademplescha en il chantun Grischun la funcziun da cumissiun spezialisada  per il dretg penal per giuvenils. 2 Ella ademplescha las  incumbensas en il  senn da l'artitgel 28 alinea 3 DPG1).  La  Procura per giuvenils po suttametter a la Cumissiun spezialisada per il dretg penal  per giuvenils ulteriuras decisiuns en proceduras d'execuziun e d'inquisiziun dal dretg  penal per giuvenils ch'èn relevantas per la segirezza publica. 3 La Cumissiun spezialisada per il dretg penal per giuvenils fa recumandaziuns da  caracter consultativ per mauns da la Procura per giuvenils.  Art.  33 2. procedura 1 Per las commembras ed ils commembers da la Cumissiun spezialisada per il dretg   penal per giuvenils valan ils motivs da recusaziun tenor l'artitgel 56 CPP2). 2 Sch'i  vegn  fatg  valair  in  motiv  da  recusaziun  cunter  ina  commembra  u  in  commember da la Cumissiun spezialisada per il dretg penal per giuvenils, decida la  Procura per giuvenils definitivamain en chaussa. 3 Las ulteriuras dumondas da procedura vegnan regladas da la Procura per giuvenils  en ina directiva.  Art.  34 3. finanziaziun 1 Per ses engaschament sco cumissiun spezialisada per il dretg penal per giuvenils  indemnisescha il  chantun Grischun la Cumissiun spezialisada da la  giurisdicziun  penala per giuvenils dal chantun Turitg tenor las tariffas da taxas che valan per ella.  1) CS 311.1 2) CS 312.0  10    http://db.clex.ch/link/Bund/312.0/rm http://db.clex.ch/link/Bund/311.1/rm    350.510   Art.  35 Regulaziuns cumplementaras 1 Uschenavant ch'i n'è betg previs insatge auter, valan l'artitgel 14 fin l'artitgel 33 da  l'ordinaziun  confurm  al  senn  per  l'execuziun  da  chastis  pronunziads  envers  giuvenils.  5. Custs d'execuziun  Art.  36 Surpigliada dals custs 1 Uschenavant  ch'i  n'è  betg  previs  insatge  auter,  surpiglia  l'uffizi  ils  custs  per  l'execuziun da chastis e da mesiras envers persunas creschidas, entant che la Procura  publica surpiglia ils custs per l'execuziun da chastis e da mesiras envers giuvenils. 2 L'uffizi e la Procura publica èn autorisads da far las expensas ch'èn necessarias per  l'execuziun extrachantunala da sancziuns da detenziun.  6. Disposiziun finala  Art.  37 Disposiziun transitorica 1 Las novas regulaziuns finanzialas valan a partir da l'emprim onn da gestiun che  cumenza suenter l'entrada en vigur da questa ordinaziun.   11     350.510    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 21-12-2021 01-01-2022 relasch emprima versiun 2021-050  12       350.510   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 21-12-2021 01-01-2022 emprima versiun 2021-050   13    	1. Disposiziuns generalas 	Art. 1 Object 	Art. 2 Engaschament da terzas varts  	2. Cumpetenza 	Art. 3 Regenza 	Art. 4 Departament da giustia, segirezza e sanadad 	Art. 5 Uffizi per l'execuziun giudiziala 1. incumbensa 	Art. 6 2. execuziun da decisiuns penalas 	Art. 7 3. realisaziun d'autras geners d'arrest 	Art. 8 4. decisiuns d'execuziun 	Art. 9 5. dumondas d'execuziun 	Art. 10 6. autoritad da recurs 	Art. 11 7. ulteriuras incumbensas 	Art. 12 Dretgira regiunala 	Art. 13 Uffizi da migraziun e da dretg civil  	3. Procedura d'execuziun 	3.1. Chastis ed internament 	3.1.1. Furmas spezialas da l'execuziun 	Art. 14 Lavur d'utilitad publica 	Art. 15 Mesa-praschunia 	Art. 16 Surveglianza electronica  	3.1.2. Execuziun normala 	Art. 17 Execuziun normala serrada ed averta  	3.1.3. Cumenzament da l'execuziun 	Art. 18 Persunas sentenziadas ch'èn en arrest 	Art. 19 Incarica d'execuziun ed obligaziun d'infurmaziun 	Art. 20 Retschertga da la dimora, arrestaziun e laschar manar natiers tras la polizia  	3.1.4. Schluccadas da l'execuziun 	Art. 21 Sortida e congedi 	Art. 22 Lavur ed alloschi en l'externat 	Art. 23 Surveglianza electronica empè da lavur ed alloschi en l'externat   	3.2. Mesiras terapeuticas 	Art. 24 Mesiras ambulantas 1. cunvegna da tractament 	Art. 25 2. contract da tractament 	Art. 26 3. mesiras ambulantas cumplementaras a l'execuziun 	Art. 27 Mesiras staziunaras 1. execuziun 	Art. 28 2. incarica d'execuziun ed obligaziun d'infurmaziun 	Art. 29 Disposiziuns cuminaivlas 1. obligaziun d'annunzia ed obligaziun da rapportar 	Art. 30 2. obligaziun da cooperaziun 	Art. 31 3. retschertga da la dimora, arrestaziun e laschar manar natiers tras la polizia   	4. Procedura d'execuziun en il dretg penal per giuvenils 	Art. 32 Cumissiun spezialisada per il dretg penal per giuvenils 1. cumpetenza 	Art. 33 2. procedura 	Art. 34 3. finanziaziun 	Art. 35 Regulaziuns cumplementaras  	5. Custs d'execuziun 	Art. 36 Surpigliada dals custs  	6. Disposiziun finala 	Art. 37 Disposiziun transitorica   		2021-12-23T11:36:21+0100 	"7001 Chur" 	"Gesetzessammlung Kanton Graubünden"